༄༅།། བླ་མའི་རྣལ་འབྱོར་ཕན་བདེ་ཀུན་འབྱུད༌།
འདིར་རང་གི་བླ་མ་རྡོ་རྗེ་འཆང་དུ་བསྒོམ་(བསྒོམས་)ནས་གསོལ་བ་འདེབས་པ་ནི། ལེགས་ཚོགས་ཐམས་ཅད་ཀྱི་རྩ་བ་ཡིན་ཏེ།
སློབ་དཔོན་དཔའ་བོས། སློབ་དཔོན་དང་ནི་རྡོ་རྗེ་འཛིན།། ཐ་དད་པར་ནི་མི་བརྟག་གོ། ཞེས་གསུངས་པ་ལྟར་རོ།། དེ་ལྟར་སྐྱབས་འགྲོ་སེམས་
བསྐྱེད་དང་ཚད་མེད་བཞི་སྔོན་དུ་བཏང་ནས། བླ་མ་མཆོད་པའི་གཞུང་ནས་འབྱུང་བ་བཞིན། ནང་མཆོད་དང་མཆོད་པའི་ཡོ་བྱད་
རྣམས་བྱིན་གྱིས་བརླབས་ནས། དངོས་གཞི་ནི། རང་གི་མདུན་དུ་ཡིད་འཕྲོག་རིན་ཆེན་ཁྲིར།། འདབ་སྟོང་ཉི་
ཟླ་རྒྱས་པའི་དཀྱིལ་འཁོར་སྟེང་།། རྩ་བའི་བླ་མ་ཁྱབ་བདག་རྡོ་རྗེ་འཆང༌།། སྐུ་མདོག་སྔོན་པོ་ཞལ་གཅིག་ཕྱག་
གཉིས་ཀྱིས།། རྡོ་དྲིལ་བཟུང་ནས་རང་འདྲའི་ཡུམ་ལ་འཁྱུད།། མཚན་དང་དཔེ་བྱད་འོད་ཟེར་འབར་བ་ལ།། རིན་
ཆེན་དབུ་རྒྱན་མགུལ་རྒྱན་དོ་ཤལ་སོགས།། རྣམ་མང་རྒྱན་དང་དར་དཔྱངས་ཚོགས་ཀྱིས་སྤྲས།། སྲབ་འཇམ་ལྷ་
རྫས་གོས་གྱི་ན་བཟའ་གསོལ།། དྲན་པ་ཙམ་གྱིས་དངོས་གྲུབ་ཀུན་སྩོལ་པའི(བའི)།། སྐྱབས་གསུམ་མ་ལུས་འདུས་
པའི་བདག་ཉིད་དེ།། (༢༩བ) སྐྱིལ་ཀྲུང་ཚུལ་དུ་བཞུགས་པའི་གནས་གསུམ་དུ།། ཨོཾ་ཨཱཿཧཱུྃ་དང་ཧཱུྃ་གི་འོད་ཟེར་
གྱིས།། རང་བཞིན་གནས་ནས་བླ་མ་རྡོ་རྗེ་འཆང་།། སྤྱན་དྲངས་ཛཿཧཱུཾ་བཾ་ཧོཿདཿབྱེར་མེད་གྱུར།། གང་གི་དྲིན་གྱིས་
བདེ་ཆེན་ཉིད།། སྐད་ཅིག་གིས་ནི་ཐོབ་(འཐོབ་)འགྱུར་བ།། བླ་མ་རིན་ཆེན་ལྟ་བུའི་སྐུ།། རྡོ་རྗེ་ཅན་ཞབས་པད་
ལ་འདུད།། བདག་པོས་བཟུང་དང་མ་བཟུང་མཆོད་པའི་ཚོགས།། དངོས་སུ་བཤམས་དང་ཡིད་གྱི་(ཀྱིས་)སྤྲུལ་
བ་ལས།། བྱུང་བའི་ཕྱི་ནང་གསང་བའི་མཆོད་པའི་རྫས།། རབ་འབྱམས་ཞིང་རྣམས་བཀང་སྟེ་འབུལ་བར་བགྱི།།
བདག་གཞན་ལུས་ངག་ཡིད་གསུམ་ལོངས་སྤྱོད་དུས་གསུམ་དགེ་ཚོགས་དང༌།། རིན་ཆེན་མཎྜལ་བཟང་བོ་ཀུན་
བཟང་མཆོད་པའི་ཚོགས་བཅས་པ།། བློ་ཡིས་བླང་(བླངས་)ནས་བླ་མ་ཡི་དམ་དཀོན་མཆོག་གསུམ་ལ་འབུལ།།
ཐུགས་རྗེའི་དབང་གིས་བཞེས་ནས་བདག་ལ་བྱིན་གྱིས་བརླབས་(བརླབ་)ཏུ་གསོལ།། ཞེས་ལུས་ངག་ཡིད་གསུམ་བྲན་
དུ་འབུལ་བ་དང༌། ཕྱི་ནང་གི་མཎྜལ་འབུལ། དེ་ནས་བསྒྲུབ་པའི་མཆོད་པ་ནི། ཐོས་པ་རྒྱ་མཚོའི་མཆོད་ཡོན་ཀུན་
ནས་འཁྱིལ།། ཡོན་ཏན་མེ་ཏོག་ཚུལ་ཁྲིམས་བདུག་སྤོས་སྤྲིན།། ཤེས་རབ་སྒྲོན་མེ་དད་པ་སྤོས་ཆུའི་མཚོ།། བསྟོད་
དབྱངས་སྙན་པའི་སིལ་སྙན་སྒྲ་འབྱིན་ཅིང་།། ཀུན་ནས་སྙིང་བརྩེ་རྣམ་དཔྱོད་སྤོབས་པ་ཡིས།། གདུགས་དང་
རྒྱལ་མཚན་བ་དན་བསྒྲེང་བྱས་ཏེ།། ཡིད་འཕྲོག་རིན་ཆེན་འདབ་བརྒྱའི་ཟེའུ་འབྲུ་ལ།། བརྟན་པར་བཞུགས་པའི་
ཆོས་རྗེ་མཆོད་བྱེད་ན།། ཆོས་ཀྱི་རྒྱལ་བོ་རྟག་ཏུ་མཉེས་གྱུར་ཅིག། དེང་དུས་(༣༠ན)བློ་དམན་གདུལ་བྱའི་སྣང་ངོ་
C1345. ''

༄༅། །གསུམ་པ། བླ་མའི་རྣལ་འབྱོར་དོན་གཉིས་ལྷུན་འགྲུབ།
རུ།། རབ་འབྱམས་ཞིང་གི་རྒྱལ་བ་མཐའ་དག་ལས།། བཀའ་དྲིན་ལྷག་པར་ཆེ་བར་ལེགས་བསྔགས་པའི།། བླ་མ་
རིན་པོ་ཆེ་ལ་གསོལ་བ་འདེབས།། མཆོག་དང་ཐུན་མོང་དངོས་གྲུབ་མ་ལུས་པ།། ཁྱོད་ཉིད་ཚུལ་བཞིན་བསྟེན་ལ་
རགས་(རག་)ལས་པར།། མཐོང་ནས་ལུས་དང་སྲོག་ཀྱང་ཡོངས་བཏང་སྟེ།། ཁྱོད་ཉིད་ཁོ་ན་བསྒྲུབ་པར་བྱིན་གྱིས་
རློབས།། དེ་ལྟར་གསོལ་བ་བཏབ་པས་བླ་མ་མཆོག། རང་གི་སྤྱི་བོ་(བོའི་)གཙུག་ཏུ་བྱོན་པ་ལས།། སླར་ཡང་རང་
གི་ལུས་ངག་ཡིད་གསུམ་དང་།། བླ་མའི་སྐུ་གསུང་ཐུགས་གསུམ་དབྱེར་མེད་གྱུར།། འཁོར་འདས་མཐའ་དག་སྒྱུ་
མ་རྨི་ལམ་དང་།། ཆུ་ཟླ་བཞིན་དུ་ངོ་བོ་ཉིད་ཀྱིས་སྟོང་།། སླར་ཡང་རང་སེམས་བདེ་སྟོང་རོལ་བ་ལས།། སྣང་བ་ཆུ་
ལས་ཆུ་བུར་རྡོལ་བ་བཞིན།། རང་ཉིད་རྡོ་རྗེ་སེམས་དཔའི་སྐུར་བཞེངས་ཏེ།། བདེ་ཆེན་ལྷན་སྐྱེས་གསང་བའི་རྡོ་
རྗེ་དང་།། སྤྲོས་བྲལ་རང་བཞིན་གསང་བའི་གྷཎྚ་ཡིས།། ཕྱག་གཉིས་མཛེས་པས་བཅོམ་ལྡན་འདས་མར་འཁྱུད།།
བདག་གི་ལུས་དང་ལོངས་སྤྱོད་མཐའ་དག་དང་།། དུས་གསུམ་བསགས་པའི་དགེ་ཚོགས་ཕུང་བོ་ཀུན།། མ་གྱུར་
སེམས་ཅན་ཀུན་གྱི་དོན་གྱི་ཕྱིར།། ད་ནི་ཕངས་པ་མེད་པར་བཏང་(གཏང་)བར་བྱ།། ཨོཾ་གུ་རུ་བཛྲ་ཊཱིཀ་ཧཱུཾ་ཕཊ།
ཞེས་ཅི་མང་བཟླའོ། །
ཞེས་བླ་མའི་རྣལ་འབྱོར་ཕན་བདེའི་(བདེ་)ཀུན་འབྱུང་ཞེས་བྱ་བ་འདི་ནི། བསྟན་འགྲོའི་དཔལ་མགོན་དམ་པ་ནང་ཚང་སྦྲུལ་(སྤྲུལ་)པའི་སྐུ་བློ་
བཟང་བྱམས་པ་བསྟན་འཛིན་གྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་ཆོས་གྲྭ་ཆེན་པོ་དཔལ་ལྡན་བཀྲ་ཤིས་འཁྱིལ་གྱི་གཟིམ་
ཆུང་ཡིད་དགའ་ཆོས་འཕེལ་དུ་སྦྱར་པའི་ཡི་གེ་བ་ནི་རྒྱལ་མོ་རོང་བ་འཇམ་དབྱངས་བློ་གྲོས་སོ།། སརྦ་མངྒ་ལཾ།
*** 1353
°

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།